techiaith/cofnodycynulliad_en-cy huggingface dataset:
English: Yes, of course. The agreement does include a commitment to agree on biodiversity targets and also to create an environmental governance body, and recognises the importance of that role in terms of protecting and restoring biodiversity. So, that's what we have jointly agreed as part of the co-operation agreement. As the First Minister has said, we are aware of the policy development work that is already in train. It's a matter for Government, of course, to then decide on the legislative programme and the timetable for that, but, in terms of the agreement, of course, it is a three-year agreement and there is a clear commitment to deliver in terms of these targets and the governance body within the timetable for the agreement, which is three years.
Welsh: Ie, wrth gwrs. Mae'r cytundeb, wrth gwrs, yn cynnwys yr ymrwymiad i gytuno ar dargedau o ran bioamrywiaeth a hefyd i greu corff llywodraethiant amgylcheddol, ac yn cydnabod y rôl i hynny o ran gwarchod ac adfer bioamrywiaeth. Felly, dyna rŷm ni wedi cyd-gytuno arno fe o ran y cytundeb. Fel mae'r Prif Weinidog yn dweud, rŷm ni'n ymwybodol o'r gwaith datblygu polisi sydd eisoes ar y gweill. Mater i'r Llywodraeth, wrth gwrs, yw penderfynu wedi hynny ar y rhaglen deddfwriaethol ac o ran yr amserlen ar gyfer hynny, ond, o ran y cytundeb, wrth gwrs, mae'n gytundeb tair blynedd ac mae yna commitment clir i ddelifro o ran y targedau ac o ran y corff llywodraethiant o fewn amserlen y cytundeb o ran y dair blynedd.
English: Thank you, Chair. Good morning, Minister. One of the things we've heard mentioned most is the destructive impact of short prison sentences on women's lives, and how they are meaningless in terms of trying to rehabilitate them in society, and having any kind of positive impact on them. You have referred to the fact that you feel, even though we haven't seen the data, that these short sentences are coming down. Why then do you think that women are still receiving short custodial prison sentences? And do you agree with the analysis of Dr Rob Jones that Government policies at the UK level undermine the objectives of the blueprint in that regard? Is the devolution of justice your aim as a Government?
Welsh: Diolch, Cadeirydd. Bore da, Gweinidog. Un o'r pethau rydym ni wedi clywed y mwyaf o sôn amdano fe yw effaith ddinistriol y dedfrydau byrion ar fywydau menywod, a sut mae hynny yn hollol ddiystyr o ran ceisio eu hadfer nhw a'u hailsefydlu nhw yn y gymdeithas, o gael unrhyw fath o effaith bositif arnyn nhw. Rydych chi wedi cyfeirio at y ffaith i chi deimlo, er bod ni ddim wedi gweld y data, fod y dedfrydau byrion yn dod lawr. Pam felly ydych chi'n meddwl bod menywod yn dal yn cael dedfrydau byr o garchar? Ac ydych chi'n cytuno â dadansoddiad Dr Rob Jones fod polisïau Llywodraeth y Deyrnas Gyfunol yn tanseilio amcanion y glasbrint yn hyn o beth? Ai datganoli cyfiawnder yw eich nod chi fel Llywodraeth?
English: Thank you, Minister. In terms of what's happening currently - and it was very interesting to hear there about the effort to raise awareness amongst sentencers - of course, we have heard during this inquiry that 50 per cent of magistrates who replied to the survey by the Magistrates' Association were not aware of the blueprint and weren't aware of the aims of the blueprint. So, could I ask you to give us an assurance that an evaluation of those efforts to raise awareness will be undertaken? I just wanted to ask you why you think they said that when we gathered the evidence from them, because it's clear from the sentences that are given that they're perhaps not aware of the sentencing options that are available to them either.
Welsh: Diolch, Gweinidog. O ran yr hyn sy'n digwydd ar hyn o bryd - ac roedd yn ddiddorol clywed fanna am yr ymdrech i godi ymwybyddiaeth ymhlith dedfrydwyr - wrth gwrs, rŷn ni wedi clywed yn ystod yr ymchwiliad yma nad oedd 50 y cant o ynadon a wnaeth ymateb i arolwg gan Gymdeithas yr Ynadon yn ymwybodol o'r glasbrint a ddim yn ymwybodol o nodau'r glasbrint. Felly, allaf i ofyn ichi sicrhau inni fod yna werthusiad yn cael ei wneud o'r ymdrechion yna i godi ymwybyddiaeth? A dwi jest eisiau gofyn i chi pam rŷch chi'n meddwl wnaethon nhw ddweud hynny pan wnaethom ni gasglu tystiolaeth ganddyn nhw, achos mae'n amlwg o ran y dedfrydau sy'n cael eu rhoi efallai nad ydynt chwaith yn ymwybodol o'r opsiynau dedfrydu sydd ar gael iddynt.
English: In that regard -
Welsh: O ran hynny -
English: Yes, thank you very much, Chair. I have two questions, the first focusing on children - that is, children of parents who are in custody. Could you give us some kind of plan in terms of what you understand regarding how children and parents can keep in contact when the mothers are in custody?
Welsh: Ie, diolch yn fawr iawn, Cadeirydd. Mae gen i ddau gwestiwn, os gwelwch yn dda, un yn canolbwyntio ar blant - hynny yw, plant sydd â rhieni sydd yn y carchar. A allwch chi roi ryw fath o gynllun ynglŷn â beth ydych chi'n ei ddeall ynglŷn â sut mae plant a rhieni yn gallu cadw mewn cysylltiad pan fo eu mam nhw yn y carchar, os gwelwch yn dda?
English: Thank you very much, Minister. One of the things that we heard in Styal, when we were there, was the fact that mothers don't have enough time with their children. PACT were there - I'm not sure whether you've heard about PACT, but they were working very effectively. Is there any kind of scheme to ensure that PACT receives the funding that they need to ensure that they were focusing on that connection between the children and their mothers?
Welsh: Diolch yn fawr iawn, Gweinidog. Un o'r pethau roedden ni'n clywed yn Styal, pan oeddem ni yna, oedd y ffaith dyw mamau ddim yn cael digon o amser efo'u plant nhw. Roedd PACT yna - dwi ddim yn sicr a ydych chi wedi clywed am PACT, ond roedden nhw'n gweithio'n effeithiol iawn. Oes yna rhywfath o gynllun i wneud yn siŵr bod PACT yn cael yr arian mae angen iddyn nhw ei gael i wneud yn siŵr eu bod nhw'n canolbwyntio ar y cysylltiad yna rhwng plant a'u mamau?
English: Yes, thank you very much. A final question from me now, and that is about the access out of custody that the women have. We've heard that there is a challenge and there are some problems in terms of women having access to housing that is effective and also for health and mental health. That is, the transition between custody and returning to the community. So, what kind of scheme or plan do you have, or what's your attitude towards how that should work?
Welsh: Ie. Diolch yn fawr iawn. Y cwestiwn olaf gennyf i, a hynny ar y mynediad allan o garchar y mae menywod yn ei gael. Rydyn ni wedi clywed bod yna broblemau a sialens ynglŷn â menywod yn cael mynediad allan i dai sy'n effeithiol a hefyd ar gyfer iechyd ac iechyd meddwl. Hynny yw, y transition rhwng carchar a mynd yn ôl i'r gymuned. Pa fath o gynllun neu agwedd sydd gennych chi ynglŷn â sut mae hynny'n gweithio?
English: Thank you very much, and focusing on mental health, for example, and detoxification, we heard from these women about their concerns about what was going to happen. And also the final final question: approved accommodation - there's none of that in Wales. What's the plan for that? Thank you very much.
Welsh: Diolch, a jest yn canolbwyntio ar iechyd meddwl, er enghraifft, a detoxification, roedden i'n clywed wrth y menywod eu bod nhw'n poeni ynglŷn â beth oedd yn mynd i ddigwydd. A hefyd, y cwestiwn olaf olaf: approved accommodation - does yna ddim yng Nghymru. Beth ydy'r cynllun ynglŷn â hynny, os gwelwch yn dda? Diolch yn fawr iawn.
English: Thank you, Chair. I would also like to focus specifically on one aspect of your work, namely your latest paper on the cost-of-living crisis. Could you share with us the key messages from that paper, please?
Welsh: Diolch, Cadeirydd. Hoffwn i hefyd ffocysu yn benodol ar un agwedd o'ch gwaith, sef eich papur diweddar chi ar yr argyfwng costau byw. Gallwch chi rannu gyda ni y negeseuon allweddol o'r papur yna?
English: Thank you very much. As to what's been announced by the Welsh Government, you have listed a fair number of things there, for example, transport - we haven't seen any kind of cost-of-living measures regarding transport cost relief. But, in terms of what they have done, to what extent do you think those measures are aligned with the Act, especially thinking about the disproportionate impact that the cost-of-living crisis has had on some groups in particular, like women, like young people, disabled people, et cetera?
Welsh: Diolch yn fawr. O ran yr hyn sydd wedi'i gyhoeddi gan Lywodraeth Cymru, rydych chi wedi rhestru nifer o bethau fanna, er enghraifft, trafnidiaeth - dŷn ni ddim wedi gweld unrhyw fesurau costau byw yn ymwneud â lleddfu cost trafnidiaeth. Ond, o ran yr hyn maen nhw wedi'i wneud, i ba raddau y mae'r ymatebion yna, yn eich barn chi, yn alinio â'r Ddeddf, ac yn enwedig o feddwl am yr effaith anghymesur y mae'r argyfwng costau byw wedi'i gael ar rai grwpiau penodol, fel menywod, fel pobl ifanc, fel pobl anabl, ac yn y blaen?
English: Thank you very much. Welcome, commissioner - it's nice to see you. I want to ask you, if that's okay, to look back at when you started in your role. The question is: in your opinion and in your experience, has the role and responsibilities of the role changed over time since you started?
Welsh: Diolch yn fawr iawn. Croeso mawr ichi, gomisiynydd - mae'n neis eich gweld chi. Dwi am ofyn, os mae hynny'n iawn, ichi edrych yn ôl i pan roeddech chi'n dechrau. Y cwestiwn yw: yn eich barn chi a'ch profiad chi, ydy'r rôl a chyfrifoldebau yn y rôl wedi newid ers ichi ddechrau, dros yr amser?
English: Thank you very much. And then, I have another question in terms of funding and budgets. We heard from you that there is a challenge in terms of the budget for your office. You discussed this subject with the Government. We have an interest in terms of whether the Government has responded to that, and also whether you have had discussions with the other commissioners to share back-office staff functions and so forth. Thank you very much.
Welsh: Diolch yn fawr iawn. Ac wedyn, mae yna gwestiwn arall gen i ynglŷn ag arian a'r gyllideb. Roedden ni'n clywed gennyt ti bod yna sialens ynglŷn â'r gyllideb i'ch swyddfa chi. Roeddech chi'n cael trafod y pwnc efo'r Llywodraeth. Mae gennym ni ddiddordeb os oedd yna ymateb o'r Llywodraeth ynglŷn â hynny, a hefyd, os ydych chi wedi cael trafodion efo'r comisiynwyr eraill hefyd, i rannu backroom roles, er enghraifft. Diolch yn fawr iawn.
English: So, in your opinion, we have an interest in the future to look at budget alignment and seeing the roles around that. Is that important?
Welsh: Felly, yn eich barn chi, mae gennym ni ddiddordeb yn y dyfodol i edrych ar y budget alignment a'r rheolau ynglŷn â hynny. Ydy hynny'n bwysig? Ie.
English: Very interesting. And thank you very much for your work. Thank you. Thank you, Chair.
Welsh: Diddorol iawn. Diolch yn fawr iawn am eich gwaith. Diolch yn fawr iawn. Diolch.
English: Thank you, Chair. You mentioned that looking at the focus areas in terms of setting out your own well-being aims - . Sorry, I'll start again. I've scribbled things down wrongly here. You described identifying your focus areas and setting your own well-being goals. So, I want you to assess your own progress towards achieving those - identifying your own well-being areas.
Welsh: Diolch, Cadeirydd. Fe wnaethoch chi sôn y buasai nodi eich meysydd ffocws o ran gosod eich nodau llesiant eich hunain - . Sori, gwnaf i ddechrau hwnna eto. Dwi wedi 'scribble-o' pethau lawr yn anghywir yn fan hyn. Gwnaethoch chi ddisgrifio nodi eich meysydd ffocws fel gosod eich nodau llesiant eich hunain. Felly, dwi eisiau ichi asesu eich cynnydd chi tuag at gyflawni hynny - nodi eich meysydd llesiant eich hunain.
English: Sorry, I'll say it again. I was a bit unclear, Sophie. You described identifying your own focus areas as setting your own well-being objectives. So, how would you assess your progress towards that?
Welsh: Sori, gwnaf i ei ddweud e eto. Roeddwn i'n aneglur hefyd. Sori, Sophie. Jest eisiau dweud, fe wnaethoch chi ddisgrifio nodi eich meysydd ffocws chi fel gosod eich nodau llesiant eich hunain, felly sut byddech chi'n asesu eich cynnydd tuag at hynny?
English: Thank you, Chair. Considering that you have described identifying your focus areas as setting out your own well-being objectives, how would you assess your progress towards achieving them?
Welsh: Diolch, Gadeirydd. O ystyried eich bod wedi disgrifio nodi'ch meysydd ffocws fel gosod eich nodau llesiant eich hun, sut fyddech chi'n asesu eich cynnydd tuag at eu cyflawni nhw?
English: Could I just ask one follow-up question, Chair? In that regard, understanding the special issues around health, in terms of those areas of focus, where would you say the least progress has been made? What's the most disappointing one for you?
Welsh: A allaf i ofyn jest un cwestiwn bach dilynol, Cadeirydd? O ran hynny, a deall yr amgylchiadau arbennig, mewn ffordd, o ran iechyd, o ran y meysydd ffocws yna, lle fyddech chi'n dweud mae'r lleiaf o gynnydd? Pa un yw'r un mwyaf siomedig i chi?
English: No, apart from health, because there are special conditions there. Apart from that, because we acknowledge those conditions, in which area of focus has there been least progress, in your view? What's the most disappointing for you, looking back?
Welsh: Na, ar wahân i iechyd, achos bod yna amgylchiadau arbennig fanna. Ar wahân i hynny, achos rŷm ni'n derbyn yr amgylchiadau hynny, ym mha faes ffocws mae'r lleiaf o gynnydd wedi bod, yn eich tyb chi? Beth sydd fwyaf siomedig i chi wrth edrych nôl?
English: Thank you very much. Could I return and ask a question about - ? You talked about the cultural shift. You asked about how can we make that cultural shift. In your opinion, how could we do that, particularly if you are passing something on to the new commissioner? What would you say? Thank you.
Welsh: Diolch yn fawr iawn. Gaf i fynd yn ôl, os gwelwch chi'n dda, a gofyn cwestiwn ynglŷn â - ? Roeddech chi'n sôn am y sifft diwylliannol. Roeddech chi'n dweud sut rydyn ni'n gallu gwneud y sifft diwylliannol yna. Yn eich barn chi, sut ydym ni'n gallu gwneud hynny, yn enwedig os ydych chi'n rhoi rhywbeth i'r comisiynydd newydd? Beth fuaset ti'n ei ddweud? Diolch yn fawr iawn.
English: Thank you very much. Very exciting to hear these examples. Thank you, and back to the Chair.
Welsh: Diolch yn fawr iawn. Cyffrous iawn clywed am yr enghreifftiau yna. Diolch yn fawr iawn ichi. Yn ôl i'r Cadeirydd.
English: Good afternoon and welcome to this Plenary meeting. The first item this afternoon is questions to the First Minister, and the first question is from Luke Fletcher.
Welsh: Prynhawn da a chroeso i'r Cyfarfod Llawn. Yr eitem gyntaf y prynhawn yma yw'r cwestiynau i'r Prif Weinidog, ac mae'r cwestiwn cyntaf gan Luke Fletcher.
English: I thank the Member for that question, Llywydd. The Welsh Government's commitment to ending homelessness remains unwavering at all times of the year. Our total investment in homelessness prevention and housing support is over £197 million this year, helping ensure no-one is left without the support or the accommodation they need.
Welsh: Diolch i'r Aelod am y cwestiwn yna, Llywydd. Mae ymrwymiad Llywodraeth Cymru i roi terfyn ar ddigartrefedd yn parhau'n ddiwyro ar bob adeg o'r flwyddyn. Mae cyfanswm ein buddsoddiad mewn atal digartrefedd a chymorth tai dros £197 miliwn eleni, gan helpu i sicrhau nad oes neb yn cael eu gadael heb y cymorth na'r llety sydd eu hangen arnyn nhw.
English: Dioch, Prif Weinidog. It hasn't been that long since homelessness services were confronted by a nightmare scenario during the pandemic, and here they are again confronting another one. I'd like to highlight the case of Keith, a constituent in Maesteg, who recently got in touch for help as he and his wife are in crisis situation after recently receiving a section 21 notice, the deadline of which passed in November. They now face the prospect of a winter looking for accommodation that has disability access, whilst dealing with multiple and complex needs. But given the magnitude of the current situation, and given that there are roughly 25,000 empty properties here in Wales, is it now time for a Government national action plan on empty properties to help prevent distressing cases like Keith's in the future?
Welsh: Diolch, Prif Weinidog. Nid yw wedi bod mor hir â hynny ers i wasanaethau digartrefedd wynebu senario hunllefus yn ystod y pandemig, a dyma nhw eto yn wynebu un arall. Hoffwn dynnu sylw at achos Keith, etholwr ym Maesteg, a gysylltodd yn ddiweddar am gymorth gan ei fod ef a'i wraig mewn sefyllfa o argyfwng ar ôl cael hysbysiad adran 21 yn ddiweddar, yr aeth ei ddyddiad terfyn heibio ym mis Tachwedd. Maen nhw bellach yn wynebu'r posibilrwydd o aeaf yn chwilio am lety sydd â mynediad i bobl anabl, gan ymdrin ag anghenion lluosog a chymhleth. Ond o ystyried difrifoldeb y sefyllfa bresennol, ac o ystyried bod tua 25,000 o eiddo gwag yma yng Nghymru, a yw hi bellach yn bryd cael cynllun gweithredu cenedlaethol gan y Llywodraeth ar eiddo gwag i helpu i atal achosion gofidus fel un Keith yn y dyfodol?
English: Can I first of all join you, First Minister, in giving credit to those local authorities for the work they do already in looking to prevent homelessness, but recognise the challenge that they have at the moment, particularly over this Christmas period? As we know, there are around 14,000 people in Wales currently in temporary accommodation, and in evidence-taking through the Local Government and Housing Committee recently, councils and council leaders, whilst recognising that funding is part of that challenge - as you've pointed out already - talked about the lack of housing supply that they're finding particularly challenging at the moment. And you mentioned the ambition to deliver those 20,000 low-carbon social homes, but there are barriers at the moment that developers are facing to deliver on those homes, and one of those is around the phosphate regulations. And there's an example in my region of north Wales where, in a field on the English side of the border, new social houses are being built, and in a field on the Welsh side of the border, those houses aren't able to be built because of the phosphate regulations that are there. So, people in Wales are not having the houses built that are required for them. So, I wonder, First Minister, what action you will be taking to accelerate this ambition to deliver on those homes, rather than us standing here again, in two and three years' time, talking about the homelessness challenge that faces us.
Welsh: A gaf i yn gyntaf oll ymuno â chi, Prif Weinidog, i roi clod i'r awdurdodau lleol hynny am y gwaith y maen nhw eisoes yn ei wneud i geisio atal digartrefedd, ond cydnabod yr her sydd ganddyn nhw ar hyn o bryd, yn enwedig dros gyfnod y Nadolig hwn? Fel y gwyddom, mae tua 14,000 o bobl yng Nghymru mewn llety dros dro ar hyn o bryd, ac wrth gymryd tystiolaeth drwy'r Pwyllgor Llywodraeth Leol a Thai yn ddiweddar, fe wnaeth cynghorau ac arweinwyr cynghorau, gan gydnabod bod cyllid yn rhan o'r her honno - fel rydych chi wedi ei nodi eisoes - sôn am y diffyg cyflenwad tai y maen nhw'n ei gael yn arbennig o heriol ar hyn o bryd. Ac fe wnaethoch chi sôn am yr uchelgais i ddarparu'r 20,000 o gartrefi cymdeithasol carbon isel hynny, ond ceir rhwystrau ar hyn o bryd y mae datblygwyr yn eu hwynebu i ddarparu'r cartrefi hynny, ac mae un o'r rheini yn ymwneud â'r rheoliadau ffosffad. A cheir enghraifft yn fy rhanbarth i, y gogledd, lle mae tai cymdeithasol yn cael eu hadeiladu mewn cae ar ochr Lloegr o'r ffin, ac mewn cae ar ochr Cymru o'r ffin, ni ellir adeiladu'r tai hynny oherwydd y rheoliadau ffosffad sydd yno. Felly nid yw pobl yng Nghymru yn cael y tai wedi'u hadeiladu sydd eu hangen ar eu cyfer. Felly, tybed, Prif Weinidog, pa gamau y byddwch chi'n eu cymryd i gyflymu'r uchelgais hwn i ddarparu'r cartrefi hynny, yn hytrach nag ein bod ni'n sefyll yma eto, ymhen dwy a thair blynedd, yn sôn am yr her ddigartrefedd yr ydym yn ei hwynebu.
English: Well, the phosphates issue is a genuine one, Llywydd. I was able to meet the major players in this area at the Royal Welsh Show earlier this year, and there's a follow-up meeting with all of those players planned for early in the new year. That is to make sure that all those organisations that have a part to play in resolving the phosphates issue are able to do that, and that nobody spends their time pointing the finger at somebody else and saying, 'If only they did something, then this problem could be solved'. Now, the spirit at the meeting in Llanelwedd was much better than that; I thought people did come genuinely looking to advance the things that lay within their own responsibility. What the answer cannot be, Llywydd, is to allow house building to happen in places without a plan to make sure that that house building does not add to the already excessive levels of pollution in rivers in Wales. The pollution crisis that we face in some parts of Wales is absolutely real, and we can't make that worse in order to make something else better. But we know that if every organisation makes its contribution, it is possible to go on developing new houses on land that otherwise would not be available for that purpose, but it does depend, as I say, on collecting together all those different contributions and unlocking the current barriers that exist to developments that we would like to see go ahead.
Welsh: Wel, mae'r mater ffosffadau yn un go iawn, Llywydd. Llwyddais i gael cyfarfod gyda'r prif ffigyrau yn y maes hwn yn y Sioe Frenhinol yn gynharach eleni, ac mae cyfarfod dilynol gyda'r holl ffigyrau hynny wedi'i drefnu ar gyfer dechrau'r flwyddyn newydd. Mae hynny i wneud yn siŵr bod yr holl sefydliadau hynny sydd â rhan i'w chwarae i ddatrys y mater ffosffadau yn gallu gwneud hynny, ac nad oes neb yn treulio'u hamser yn pwyntio bys at rywun arall a dweud, 'Pe bai nhw ond yn gwneud rhywbeth, yna gellid datrys y broblem hon'. Nawr, roedd yr ysbryd yn y cyfarfod yn Llanelwedd yn llawer gwell na hynny; roeddwn i'n meddwl bod pobl wedi dod gyda'r bwriad gwirioneddol o ddatblygu'r pethau yr oedden nhw'n gyfrifol amdanyn nhw. Yr hyn na all yr ateb fod, Llywydd, yw caniatáu i adeiladu tai ddigwydd mewn mannau heb gynllun i wneud yn siŵr nad yw'r gwaith adeiladu tai hwnnw'n ychwanegu at y lefelau llygredd sydd eisoes yn ormodol mewn afonydd yng Nghymru. Mae'r argyfwng llygredd yr ydym yn ei wynebu mewn rhai rhannau o Gymru yn gwbl real, ac ni allwn wneud hynny'n waeth er mwyn gwneud rhywbeth arall yn well. Ond rydym ni'n gwybod os bydd pob sefydliad yn gwneud ei gyfraniad, ei bod hi'n bosibl parhau i ddatblygu tai newydd ar dir na fyddai ar gael at y diben hwnnw fel arall, ond mae'n dibynnu, fel y dywedais, ar gasglu'r holl wahanol gyfraniadau hynny ynghyd a goresgyn y rhwystrau presennol sy'n bodoli ac yn atal datblygiadau yr hoffem ni eu gweld yn mynd rhagddynt.
English: First Minister, I was wondering whether you'd made an assessment of the half-year results of the Development Bank of Wales, and, in particular, its investment in housing projects, including the leasehold support scheme, which will secure new long-term properties for rent by local authorities, in turn helping to prevent homelessness.
Welsh: Prif Weinidog, tybed a oeddech chi wedi gwneud asesiad o ganlyniadau hanner blwyddyn Banc Datblygu Cymru, ac, yn benodol, ei fuddsoddiad mewn prosiectau tai, gan gynnwys y cynllun cymorth prydlesi, a fydd yn sicrhau eiddo hirdymor newydd i'w rhentu gan awdurdodau lleol, gan helpu wedyn i atal digartrefedd.